ไฟแนนทูเดย์
จรดปากกาเซ็นสัญญาแล้ว อิสระ วงศ์รุ่ง รองผู้อำนวยการธนาคารออมสิน กับ นที พานิชชีวะ ประธานบริษัท 168 คอมมูนิเคชั่น
11 เม.ย. 2560

โดย...ภูคา- จรดปากกาเซ็นสัญญาแล้ว อิสระ วงศ์รุ่ง รองผู้อำนวยการธนาคารออมสิน กับ นที พานิชชีวะ ประธานบริษัท 168 คอมมูนิเคชั่น ให้บริการ “ซิมออมสิน GSB by 168” ซิมเติมเงินรายเดือน ถ้าโทรไม่หมด สิ้นเดือนเงินโอนเข้าบัญชีได้ ช่วงนี้ออมสินใจดีแจกซิมฟรีทุกสาขาทั่วประเทศ แต่ของฟรีไม่มีในโลก เพราะลูกค้าจะถูกหักค่าเปิดซิมใหม่ผ่านบัญชีซิมละ 50 บาท รวมทั้งถูกคิดค่าธรรมเนียมการเติมเงินและโอนเงินเข้าบัญชีอีกด้วย- ขอแสดงความยินดีกับ พรชัย ฐีระเวช รองผู้อำนวยการ สศค. ได้เป็นที่ปรึกษาด้านเศรษฐกิจการเงิน สศค. ซึ่งเป็นตำแหน่งเดียวกับที่ กฤษฎา จีนะวิจารณะ เคยได้รับก่อนขยับขึ้นมาเป็นผู้อำนวยการ สศค. ในปัจจุบัน- ช่วงนี้แบงก์รัฐนิยมแจกกระปุก ตอนนี้มี 2 รุ่น คือ ธนาคารอาคารสงเคราะห์ (ธอส.) แจกกระปุกทำจากไม้ ชื่อกระปุก ธอส. เงินเต็มบ้าน แว่วว่าผลิตแค่หลักหมื่น ส่วนของธนาคารออมสินแจกกระปุกเรือ เนื่องในวันออมที่ผ่านมานี่เอง